Adrastus

In mythologia Graeca Adrastus (Graece Ἄδραστος), Talai filius, fuit Argivorum rex qui septem ducum contra Thebas expeditionem imperavit. Nam oraculo obtemperans duas filias Argiam et Deipylam exsulibus Polynici et Tydeo dedit. Generum Polynicem igitur neglectis  signis divinisEuripides, Supplices 155-160. in Thebanum thronum  restituere voluit sed repulsus unus e ductoribus equi beneficio cladi superfuit. Secundam expeditionem quoque 'epigonorum' dictam cum filiis eorum qui primo bello perierant duxit. Tunc Thebas quidem cepit sed filium Aegialeum in pugna amisit et paulo post ipse in patriam rediens Megaris mortuus est. Persona Supplicum Euripidearum est et Nemeorum certaminum conditor fuisse dicitur.
 De cultu heroico 
Sicyone Adrastus cultu honorabatur qui sacrificiis et tragicis choris constabat qui eius tribulationes canere solebantHerodotus, Historiae V.67.
 Notae 

 Fontes  
Aeschylus, Septem contra Thebas
Euripides, Supplices et Phoenissae
Hyginus, Fabulae 68-71
Isocrates, Panegyricus 54-5 et Panathenaicus 169-172
 Statius, Thebais

 Plura legere si cupis 
Sylvie Franchet-D'Espèrey, "Œdipe et Adraste dans le chant I de la Thébaïde de Stace", Vita Latina, 2001ː 29-37

 Nexus externi 
Adrastus apud Paulys Real-Enzyklopädie der classischen Altertumswissenschaft (Germanice)
Categoria:Mythologia Graeca
Categoria:Argos
Categoria:Mythologia Thebana